EKSAMENSREGLER - FORKURS


Vedtatt av avdelingsstyret 06.06.06:

Eksamensregler ved forkurset

Karakterskala

Det skal benyttes bokstavkarakterer med A som beste og F som dårligste karakter. For at et emne skal være bestått, må kandidaten ha oppnådd karakteren E eller bedre.

Mappekarakter

Det skal gis mappekarakter i alle emner. Denne skal være satt og bekjentgjort for studentene før eksamen. For at studenten skal få mappekarakter, må mappen inneholde de arbeider som kreves levert innenfor de gitte frister. 

Eksamen

Adgang til eksamen
For å få adgang til eksamen i et emne, kreves mappekarakter for inneværende studieår.

Skriftlig eksamen

Det holdes skriftlig eksamen i emnene fysikk, matematikk og norsk. Disse er obligatoriske for alle som følger emnet. 10 % av besvarelsene skal trekkes ut til ekstern sensur.

Muntlig eksamen

Det holdes muntlig eksamen i emnene engelsk, kjemi og samfunnsfag. Minst 10 % av studentene som følger et emne, skal trekkes ut til eksamen. Ingen student skal trekkes ut til mer enn en eksamen. Uttrekk til muntlig eksamen skal bekjentgjøres for kandidatene senest 2 arbeidsdager før eksamen.

Endelig karakter

For at studenten skal få endelig karakter i emnet, må det foreligge en mappekarakter. I de av emnene engelsk, samfunnsfag eller kjemi der det bare foreligger en mappekarakter, vil denne utgjøre den endelige karakteren.

For emnene fysikk, matematikk og norsk, må det også foreligge en eksamenskarakter. Dersom studenten er trukket ut til eksamen i ett av emnene engelsk, kjemi eller samfunnsfag, må det også foreligge en eksamenskarakter i dette emnet. Når det foreligger både mappekarakter og eksamenskarakter, blir endelig karakter et middel av disse. For å slå sammen karakterene, må bokstavkarakterene først konverteres til tall etter skalaen:
	A
	B
	C
	D
	E
	F

	6
	5
	4
	3
	2
	0


Ved konvertering fra middelkarakter tilbake til bokstavkarakter nyttes skalaen:
	A
	B
	C
	D
	E
	F

	5,5-6
	4,5-5
	3,5-4
	2,5-3
	1,5-2
	0-1


Det skal legges like stor vekt på begge karakterer. Dersom middelkarakteren havner midt mellom to karakterer, skal studenten få den beste av disse to. En B og en C vil eksempelvis gi karakteren B. Som det fremgår av tabellen, vil en E og en F gi F. Karakteren F til eksamen gir uansett stryk i emnet.

Ny/utsatt eksamen

Det holdes ny/utsatt eksamen i alle emner, i samme form som ordinær eksamen.

For å få adgang til ny/utsatt eksamen må studenten enten ha karakteren F i emnet eller ha gyldig fravær fra ordinær eksamen i emnet.

